L'Oficina del Registre Civil de l'Eliana implanta el nou sistema electrònic DICIREG
12 de juny de 2025

• Permetrà, a partir del 30 de juny, tramitar els expedients per mitjans electrònics i facilitarà a la ciutadania l'accés telemàtic al Registre Civil.

Dilluns que ve, 30 de juny, l'Oficina General del Registre Civil de Llíria i les seues oficines col·laboradores —entre les quals es troba l'Eliana— començaran a operar íntegrament amb el nou sistema informàtic DICIREG (Digital Civil Registry). Aquesta implantació suposa un pas decisiu en la modernització del servei públic de Justícia, en permetre la gestió totalment digital dels expedients del Registre Civil.

Aquest nou sistema, que abandonarà definitivament els llibres físics i substituirà a l'anterior, garantirà una tramitació més àgil, segura i interoperable, a més de millorar notablement l'accessibilitat de la ciutadania. Es podrà realitzar inscripcions de naixements, matrimonis o defuncions, així com gestionar canvis de nom o nacionalitat, sol·licitar certificats oficials o tramitar expedients matrimonials, entre altres serveis. Per a accedir a aquestes gestions serà necessari disposar d'identificació electrònica, com el certificat digital, el sistema Cl@ve PIN o el DNI electrònic.

Per als qui encara no disposen de certificat digital, poden obtindre-ho presencialment en l'Oficina d'Atenció Ciutadana (OAC), situada en la Plaça del País Valencià, de dilluns a divendres, en horari de 9.00 a 14.00 hores. A més, a partir d'aquest mes de juny, la ciutadania podrà obtindre o renovar el seu DNI electrònic en la unitat mòbil d'expedició de la Policia Nacional que s'instal·larà mensualment en la localitat.

L'alcalde de l'Eliana, Salva Torrent, ha recordat és clau que els veïns i veïnes compte amb identificació electrònica “per a avançar cap a una administració dels serveis públics més moderna i eficient”.

L'Oficina del Registre Civil de l'Eliana i el Jutjat de pau es troben al carrer Puríssim, 12. Per a més informació, es pot contactar a través del telèfon 96 165 67 33, presencialment de dilluns a divendres, en horari de 9.00 a 14.00 hores o del correu electrònic jpaz\_laeliana@gva.es.